આજે બુધવારે સવારના સમયે તબીબ દંપતિ દવાખાને ગયા હતા અને તેમનો પુત્ર અભ્યાસ માટે ગયો હતો. આ દરમિયાન સવારે 9 થી 12 વાગ્યાનાં સમયે તસ્કરો તેમનાં ઘરનાં દરવાજાનો નકુચો તોડી ઘરમાં પ્રવેશી ગયા હતા. ઘરમાં પ્રવેશી ઘરમાંનો કબાટનો લોક તોડી તેમાં મુકેલ 5 લાખ રૂપિયાની રોકડ તથા અનેક સોનાના ઘરેણાં લઇ ભાગી ગયા હતા. ઘરમાંથી જે સોનાના ઘરેણાંની ચોરી થઇ તેમાં સોનાનું મંગળસૂત્ર-1, સોનાનું પેન્ડલ-1,ડાયમંડ પેન્ડલ-2, સોનાની બુટ્ટી-3 જોડી, સોનાની ચેઇન-2 નંગ, રૂદ્રાક્ષની માળા-1,સોનાની વીટી-3, સોનાની બંગડી-1,સોનાની લકી-1 મળી કુલ 10 તોલા સોનાનો સમાવેશ થાય છે. 5 લાખ રોકડ અને 2 લાખનાં ઘરેણાં મળી કુલ 7 લાખ રૂપિયાનાં મત્તાની ચોરી થઇ હતી. બપોરે 12.15 વાગ્યાનાં સમયે અલ્પેશભાઇની પત્નિ ડો.જયા સુહાગીયા ઘરે આવતાં નકુચો તૂટેલો હતો. ઘરનાં બેડરૂમમાં સામાન, કબાટ વેરવિખેર જોયો હતો. તપાસ કરતાં રોકડ, ઘરેણાંની ચોરી થયાનું જણાયું હતુ.